Læringsmål for studieprogrammet Femårig lektorutdanning i realfag

Hensikten med den femårige lektorutdanning i realfag er å utdanne lærere for den videregående skolen med en sterk faglig fordypning og god kjennskap til teknologiske anvendelser av realfagene.  Utdanningen vil også være en god bakgrunn for undervisning i ungdomsskolen, samt annet arbeid der kombinasjonen av gode fagkunnskaper, formidling, utvikling og ledelse er viktig.

En lektor fra den femårige lektorutdanningen i realfag 
•	har solide grunnkunnskaper i to realfag, inkludert deres teknologiske anvendelser og skolefagenes plass innenfor disse fagfeltene.
har brede kunnskaper knyttet til utøvelse av læreryrket og til utøvelsen av faget, til samspillet mellom fag og skole, og til fagets plass i samfunnet.
har dybdekunnskap innen et begrenset felt innenfor et av de valgte fagene, herunder tilstrekkelig faglig innsikt til å ta i bruk nye forskningsresultater.
kan analysere sammensatte realfaglige problemstillinger og velge relevante metoder for å løse disse, og kan tilrettelegge sammensatte realfagproblemer for elever slik at de får et innblikk i fagenes utvikling og rolle i dag.
kan selvstendig og kritisk vurdere læreplaner og pedagogiske og fagdidaktiske verktøy.
kan fornye og omstille seg, både som lærer og fagperson, herunder utvikle sin egen kompetanse på eget initiativ.
kan gjennomføre selvstendige og avgrensede realfaglige forsknings- eller utviklingsprosjekt under veiledning, og selv veilede andre i mindre prosjekt.
kan formidle realfaglige problemstillinger og løsninger til et bredt publikum, både i og utenfor skolen.
kan samarbeide med andre lærere, elever, foresatte og fagmiljøer utenfor skolen
kan lede og motivere elevene i klasserommet, skape konstruktive og inkluderende læringsmiljø og bidra til elevenes personlige og faglige utvikling.
forstår realfagenes rolle i et helhetlig samfunnsperspektiv som inkluderer etiske, lokale og globale spørsmål.

Læringsmål for studieretningene
Vi har ikke diskutert dette så mye ennå.  Målene for programmet skal være felles for alle retningene, så de behøver ikke gjentas her, men kan presiseres.  Vi legger opp til at det skal beskrives mål for hver studieretning, ikke bare for hvert fagfelt.  

Læringsmål for studieretningen Matematikk og fysikk
Dette er en retning vi har i dag, og kanskje en av de vi diskuterer først.  Historisk henger utviklingen av fagfeltene mye sammen.  

Læringsmål for studieretningen Matematikk og informatikk
Dette er en retning vi har i dag.  Det er veldig få studenter, og et av argumentene for å beholde det har vært at det er lite ekstra arbeid.  Står ikke først i køen for å få detaljer.

Læringsmål for studieretningen Matematikk og kjemi
Dette er en retning vi har i dag, og kanskje en av de vi diskuterer først.  Det er kanskje ikke like mye tradisjon i å se sammenhengen mellom disse som det er for fysikk/matematikk, men det bør være en målsetning å se hvordan kjemien og matematikken kan styrke hverandre i denne retningen. 

Læringsmål for studieretningen Matematikk og naturfag
Dette er en retning vi har i dag, og som har blitt diskutert mye i programrådet.  Hvilken fordypning får de hvis de velger fordypning i realfag?

Læringsmål for studieretningen Kjemi og biologi
Dette er en retning vi har i dag.  Det blir i blant hevdet at det ikke er et så stort behov for denne kombinasjonen i skolen.  

Læringsmål for studieretningen Matematikk og biologi
Dette er en retning vi ikke har i dag, som ble etterspurt ved oppstart i høst, og som ble diskutert på programrådsmøte.  Status er at vi må finne ut mer hva vi vil med programmet, og hva vi eventuelt vil med en slik retning, før vi gjør noe med dette.  Vent med denne til vi har mer på plass.

Læringsmål for studieretningen Biologi/kjemi og naturfag
Det er viktig at de som underviser naturfag har noe bakgrunn i alle de tre fagene (biologi, fysikk og kjemi).  Hva med å bytte ut retningen kjemi/biologi med en retning der de har et minimum i hver av disse tre fagene, og går videre med en fordypning i biologi eller kjemi?  I tillegg til ex.phil, ppu, ikt, må de også ta litt matematikk for å kunne følge undervisningen i de andre fagene.  Vent med å diskutere denne til vi ser på detaljene i matematikk/naturfag og kjemi/biologi.